Прышкольныя ж лагеры ў вобласці арганізоўваюць, размяркоўваючы на ўвесь летні перыяд, каб не было перакосу ў бок чэрвеня. Сёлета ў такіх летніках адпачне 35 тысяч дзяцей, гэта крыху менш, чым летась, але, як падкрэслівае Таццяна Анатольеўна, галоўнае, каб тут адпачывалі дзеці толькі па запытах бацькоў. “Так званы адміністрацыйны рэсурс не проста недарэчны, — падкрэслівае спецыяліст, — ён недапушчальны. Працуем, засноўваючыся толькі на маніторынгу запытаў бацькоў”. Пры гэтым важна, сцвярджае спецыяліст, каб дзённы лагер як мага больш адрозніваўся ад школы, інакш дзіцяці будзе нецікава.